gu id en en es fy en en en en en en it en en en en nl en pt ja en en en en gu gu de en gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu gu en gu en gu en gu en gu en gu en en gu gu gu gu gu en en gu gu gu gu gu en en en en en en
ટીન એજર્સ અને જંકફૂડ - Sandesh
August 22, 2018 | 12:30 am IST
યૂથ કોર્નર । વૈદેહી ઓઝા
કિશોરાવસ્થામાં સારું પોષણ મહત્ત્વપૂર્ણ છે. આ સમયે બાળકોનું મગજ અને શરીર વધી રહ્યું હોય છે. વધુ ઊર્જા ખર્ચ થનારા આ દિવસોમાં યોગ્ય ભોજનની અવશ્યકતા હોય છે. એ ઉપરાંત વિકાસના આ વર્ષોમાં ફાસ્ટફૂડ ટ્રેકના રસ્તા એટલા ઘુમાવદાર છે કે બુનિયાદી ખાદ્યપદાર્થ ઘણાં પાછળ રહી જાય છે.
આઝાદી આવી પણ : કિશોરોની ખાવાની આદત સામાન્ય રીતે બહુ ગજબની હોય છે. કેટલાંક તો ખાવાને દુશ્મન માને છે અને દૂબળા રહેવા માટે એનાથી બચે છે. કેટલાંક નાસ્તો નથી કરતાં, ઘણું બધંુ ફાસ્ટફૂડ કે જંકફૂડ જ ખાધે રાખે છે અને મોટેભાગે સપ્લિમેન્ટ ફૂડ લે છે.
એવું જોવા મળે છે કે, ટીન એજર્સ આવું વધુ સ્વાતંત્ર્ય મહેસૂસ કરવા માટે કરે છે કે પછી પોતાના પૈસાથી પોતાની આઝાદીનું પ્રદર્શન કરવા ઇચ્છે છે.
૨૫થી ૪૦ ટકા કિશોરોનું વજન પોતાની ઉંમર કરતાં વધારે હોય છે. એનું કારણ મુખ્યરૂપે વ્યાયામની કમી અને પિત્ઝા, બર્ગર, જંકફૂડરૂપે ઘણીબધી ચરબી અને ગળ્યું ખાવાનું જે માત્ર કેલેરી વધારે છે. આ સમસ્યા ભાવનાત્મક બની શકે છે અને અજબગજબનું ચક્ર બની શકે છે.
વ્યવહાર પર અસર : આમ તો ફાસ્ટ ફૂડ સરળ જ લાગે છે, પણ લાંબા સમયે તે કિશોરોને જીવનભર આચરકૂચર ખાવા માટે તૈયાર કરી દે છે. ખાદ્યપદાર્થોની અસર વ્યવહાર પર પણ પડે છે અને ભણતરમાં અસુવિધા થાય છે. જંકફૂડથી મગજ સામાન્ય રીતે કામ કરવાનું બંધ કરી દે છે. એનાથી બાળક જે કાંઈ હાંસલ કરી શકે તેમ છે, તેને પણ હાંસલ નથી કરી શકતું. એ ઉપરાંત ખાસ ઉદ્યોગોની કેટલીક પ્રોસેસિંગ ટેકનિકોથી આપણા ખાદ્યપદાર્થોમાં રાસાયણિક પરિવર્તન થાય છે, જે આપણા સ્વાસ્થ્ય પર પ્રતિકૂળ અસર પાડી શકે છે.
કિશોરોમાં કેલ્શિયમની ઊણપ સામાન્ય બનતી જાય છે. ઠંડા પીણાની અવળી અસર દૂધના વેચાણ પર પડે છે અને એનાથી શરીરની અંદર જનારા પોષક તત્ત્વ જેવાં કે કેલ્શિયમ, ફોલેટ, વિટામિન સુદ્ધાં હળવા થઈ જાય છે. એની આવશ્યકતા બોન મિનર લાઈજેશન માટે હોય છે.
કેટલાક કિશોરોને તેમની ૪૦ ટકા કેલેરી ચરબીમાંથી મળે છે. જો કોઈ કિશોર શરૂઆતથી જ ખાદ્યપદાર્થોના કિસ્સામાં એક પસંદ વિકસિત ન કરી લે તો તે બાદમાં પોતાના જીવનમાં ક્યારેય પણ સારા ખાદ્યપદાર્થોને નહીં ઔઓળખી શકે.
ખાદ્યપદાર્થોના સંબંધમાં બાળકની પસંદગીનો વિકાસ એમ જ કરાવો જોઈએ જેમ કે તેને પૈસા સાચવતાં શીખવીએ છીએ. સમજ વધવાની સાથોસાથ તેની જવાબદારી વધારો. જો બાળકને સારી રીતે સમજાવાય તો શક્ય છે કે તે સ્કૂલે જતું થાય ત્યાં સુધીમાં ખાદ્યપદાર્થો બાબતે તેમની સ્વાસ્થ્યપ્રદ પસંદગી બની રહેશે. શાળાઓની પણ એ જવાબદારી છે કે, બાળકોને ઉચ્ચ ગુણવત્તાવાળા કિફાયતી ખાદ્યપદાર્થોની સમજણ આપીને તેનું સેવન કરતાં કરે.
દિશાનિર્દેશ જરૂરી : યુવા એ વાતમાં ખાસ્સી દિલચશ્પી છે કે તેઓ દેખાવમાં કેવા લાગે છે. તેમને એ ચિંતા સતાવતી રહે છે કે તેઓ કેટલા લાંબા થશે. કેટલાક બાળકો ૧૦ વર્ષની ઉંમરથી જ ઝડપથી વધવા લાગે છે. કેટલાક રમતગમતમાં દિલચશ્પી રાખે છે અને વર્કઆઉટ કરે છે. એક વાર તેમને ખબર પડી જાય કે સારું જોવું, સારું પ્રદર્શન કરવું અને સારું ખાવું વગેરેને ગાઢ સંબંધ છે તો તેઓ બુરી આદતો છોડી દેતાં હિચકિચાટ નહીં અનુભવે.
પારખો સ્વયંને : કિશોરો સાથે સ્વાસ્થ્યકર ખાદ્યપદાર્થોની વાત કરતાં પૂર્વે સ્વયં પોતાની આદતોનું મૂલ્યાંકન કરી લો. નાસ્તા સિવાય દિવસે બીજું કશું ન ખાવ. આપની આદતોને બદલ્યા વગર તમે કિશોરોને નહીં બદલી શકો.
કિશોરીઓ અને કિશોરોની માનસિક શક્તિ બહુ ઝડપથી વધે છે.
વિજ્ઞાાપન અને ટી.વી. : એક બાળક દર વર્ષ દરમિયાન લગભગ ૧૦,૦૦૦થી વધુ ટી.વી. વિજ્ઞાાપન જુએ છે. આ વિજ્ઞાાપનોમાં ફાસ્ટફૂડ, જંકફૂડ અને બેહદ પ્રસંસ્કૃત ખાદ્યપદાર્થ સામેલ છે.
ટી.વી. એ કેલેરી ખર્ચ કરનારી ગતિવિધિઓથી બાળકોનું ધ્યાન હટાવે છે, સાથે જ તેમનામાં ખાવાની ખરાબ આદતો પણ પાડે છે. એટલા માટે ખાવ અને ટી.વી. જોવાનો સમય નિશ્ચિત કરી દો અને તેમની દિનચર્યામાં કેટલીક શારીરિક ગતિવિધિઓ સામેલ કરો. દિવસનું ખાવાનું એને એવી રીતે પેક કરી આપો જેથી તેને લઈ જવું આસાન થઈ પડે.
કેટલાંક બાળકો-યુવકો પોતાની આઝાદી બાબતે સંવેદનશીલ હોય છે. નવા ખાદ્યપદાર્થો પ્રત્યે પોતાના બાળકની પસંદને ઓછી ન આંકો. સેલાડ, સ્નેક, રાયતાને નવી રીતે બનાવીને એને પૌષ્ટિક અને ટેસ્ટી બનાવીને આપો. સાથોસાથ દેખાવમાં પણ આકર્ષક બનાવો, જેથી તે આપોઆપ ખાવા લલચાશે.
લાલ : ટામેટાં, મરચાં,કેનબેરી, રસબેરી, સફરજન, સ્ટ્રોબેરી.
નારંગી : ગાજર, સંતરા.
પીળો : લીંબુ, કેળાં, મશરૂમ, અનનાસ, કાજી, મગફળી, બદામ,અખરોટ, આદું.
લીલો : મરચાં, કોબીજ, બીન્સ, પાલખ, તરબૂચ, નાસપતી.
રીંગણિયો : કિસમિસ, બીટ, રીંગણ.
સફેદ : બટાકા, ટોફું, ડુંગળી, લસણ, ઓટ, ફ્લાવર.
સવારે : મિલ્ક/શેક (કેરી/કેળાં/ ચીકુ).
નાસ્તો : ચીઝ, પોરિઝ, સ્ટફ્ડ રોટલી, શાક, પૌંઆ, બાફેલું ઇંડું, ઓમલેટ, જ્યૂસ.
પેક્ડ લંચ : શાક-રોટલી, વેજિટેબલ સેન્ડવિચ.
ખાધા પછી : ફણગાવેલ ચાટ, ફ્રૂટ પ્લેયર.
સાંજનો નાસ્તો : વેજિટેબલ ઇડલી, પનીર ટિક્કી, મિલ્ક શેક.
રાત્રિ ભોજન : રોટલી, પુલાવ, શાક, દાળ, દહીં, ગ્રીન સેલાડ.
ખાધા પછી : દૂધ, ડેઝર્ટ.
નીચે આપેલી લીંક પર ક્લિક કરીને જોડાઓ સંદેશ ન્યૂઝ સાથે.
તમે અમને ફેસબુક, ટ્વીટર, ઇન્સ્ટાગ્રામ અને યુ ટ્યુબ પર પણ લાઇક અને ફોલો કરી શકો છો.
લેટેસ્ટ ન્યૂઝ અપડેટ્સ તમારા ફોન પર સૌથી પહેલા મેળવવા માટે આજે જ ડાઉનલોડ કરો Sandeshની નવી મોબાઇલ એપ્લિકેશન
હવેથી પોલીસકર્મીઓ વાહનો પર નહીં લખાવી શકે ‘પોલીસ’, કારણ સાંભળીને થઇ જશો ખુશખુશાલ
અમિત શાહે કોંગ્રેસની દુ:ખતી નસ પર હાથ મુકતા જ સંસદમાં મચ્યો હોબાળો
ગુજરાતમાં આગામી 48 કલાકમાં અતિભારે વરસાદની આગાહી, NDRFની 15 ટીમ ખડેપગે કરાઇ
હાઈપ્રોફાઈલ રેવ પાર્ટીમાં વાંધાજનક હાલતમાં ઝડપાઈ બોલિવુડ-ટીવી અભિનેત્રી
વર્લ્ડ કપઃ વિજય શંકર પર ભડક્યા ફેન્સ, કહ્યું- આનાથી સારું તો લાલુ યાદવ રમે છે
PHOTOS: ભગવા કલરની જર્સીમાં ભારતના ક્રિકેટરોનો જુસ્સો, પહેલો લૂક વાયરલ
PHOTOS : ઈશા અંબાણી અને તેના પતિના મોંઘાદાટ બંગલાની ચારેકોર ભારે ચર્ચા
PHOTOS: મલાઈકાએ ફોટો અપલોડ કર્યો તો અર્જુનને કોમેન્ટ કરીને પુછવાનું મન થયું કે…..
PHOTOS: પ્રિયંકાની જેઠાણીના લગ્નની તૈયારી, હોલના એક રાતના ભાડામાં 1 મકાન આવી જાય!
PHOTOS: એવી હિરોઈનો કે જેને ફિલ્મ માટે થવું પડ્યું હોય સંપૂર્ણ નગ્ન, અમુક તો…
જાણો, કૃષ્ણ અને બલરામ સાથે જોડાયેલી આ સુંદર કથા, Video
અમદાવાદના સરસપુરના રણછોડરાય મંદિરનો જાણીએ અનોખો મહિમા, Video
યોગિની એકાદશી, ચંદ્ર-શનિનો ત્રિકોણયોગ કેવો રહેશે દિવસ તમારા માટે જાણો, Video
Video: ઘાતક બોમ્બ સાથે ઉડી રહેલા ભારતીય યુદ્ધ વિમાન સાથે પક્ષી અથડાયું અને પાયલોટ…
VIDEO: જો તમે સોનૂ સુદ જેમ આ સ્ટંટ કરી શકો તો હાથ ઉપર કરો, કારણ કે…